Ericu950/Stoicheia-meter-silver huggingface dataset:
χώρει σὺ καὶ κόμιζε τὸν Μενοικέως Κρέοντ , ἀδελφὸν μητρὸς Ἰοκάστης ἐμῆς , λέγων τάδ , ὡς οἰκεῖα καὶ κοινὰ χθονὸς θέλω πρὸς αὐτὸν συμβαλεῖν βουλεύματα , πρὶν ἐς μάχην τε καὶ δορὸς τάξιν μολεῖν .
καίτοι ποδῶν σῶν μόχθον ἐκλύει παρών ·
ὁρῶ γὰρ αὐτὸν πρὸς δόμους στείχοντ ἐμούς .
ἦ πόλλ ἐπῆλθον εἰσιδεῖν χρῄζων σ , ἄναξ Ἐτεόκλεες , πέριξ δὲ Καδμείων πύλας φυλακάς τ ἐπῆλθον σὸν δέμας θηρώμενος .
καὶ μὴν ἐγὼ σ ἔχρῃζον εἰσιδεῖν , Κρέον ·
πολλῷ γὰρ ηὗρον ἐνδεεῖς διαλλαγάς ὡς ἐς λόγους συνῆψα Πολυνείκει μολών .
ἤκουσα μεῖζον αὐτὸν ἢ Θήβας φρονεῖν , κήδει τ Ἀδράστου καὶ στρατῷ πεποιθότα 0 .
ἀλλ ἐς θεοὺς χρὴ ταῦτ ἀναρτήσαντ ἔχειν ·
ἃ δ ἐμποδὼν μάλιστα , ταῦθ ἥκω φράσων 0 .
τὰ ποῖα ταῦτα 0 ;
τὸν λόγον γὰρ ἀγνοῶ .
ἥκει τις αἰχμάλωτος Ἀργείων πάρα .
λέγει δὲ δὴ τί τῶν ἐκεῖ νεώτερον ;
μέλλειν ἑλίξειν αὐτίκ Ἀργείων στρατόν .
ἐξοιστέον τ ἄρ ὅπλα Καδμείων πόλει .
ποῖ 0 ;
μῶν νεάζων οὐχ ὁρᾷς ἃ χρή σ ὁρᾶν ;
ἐκτὸς τάφρων τῶνδ , ὡς μαχουμένους τάχα 0 .
σμικρὸν τὸ πλῆθος τῆσδε γῆς , οἳ δ ἄφθονοι 0 1 .
ἐγᾦδα κείνους τοῖς λόγοις ὄντας θρασεῖς .
ἔχει τιν ὄγκον τ ἄργος Ἑλλήνων πάρα .
τάχ αὐτῶν πεδίον ἐμπλήσω φόνου .
θέλοιμ ἄν ·
ἀλλὰ τοῦθ ὁρῶ πολλοῦ πόνου .
ὡς οὐ καθέξω τειχέων ἔσω στρατόν .
καὶ μὴν τὸ νικᾶν ἐστι πᾶν εὐβουλία .
βούλῃ τράπωμαι δῆθ ὁδοὺς ἄλλας τινάς ;
πάσας γε , πρὶν κίνδυνον εἰς ἅπαξ μολεῖν 0 .
εἰ νυκτὸς αὐτοῖς προσβάλοιμεν ἐκ λόχου 0 ;
εἴπερ σφαλείς γε δεῦρο σωθήσῃ πάλιν .
ἴσον φέρει νύξ , τοῖς δὲ τολμῶσιν πλέον 0 .
ἐνδυστυχῆσαι δεινὸν εὐφρόνης κνέφας 0 .
ἀλλ ἀμφὶ δεῖπνον οὖσι προσβάλω δόρυ ;
ἔκπληξις ἂν γένοιτο ·
νικῆσαι δὲ δεῖ .
βαθύς γέ τοι Διρκαῖος ἀναχωρεῖν πόρος 0 .
ἅπαν κάκιον τοῦ φυλάσσεσθαι καλῶς 0 .
τί δ , εἰ καθιππεύσαιμεν Ἀργείων στρατόν 0 ;
κ ἀκεῖ πέφρακται λαὸς ἅρμασιν πέριξ .
τί δῆτα δράσω ;
πολεμίοισι δῶ πόλιν ;
μὴ δῆτα 0 ·
βουλεύου δ , ἐπείπερ εἶ σοφός .
τίς οὖν πρόνοια γίγνεται σοφωτέρα ;
ἕπτ ἄνδρας αὐτοῖς φασιν , ὡς ἤκουσ ἐγώ  τί προστετάχθαι δρᾶν ;
τὸ γὰρ σθένος βραχύ 0 .
λόχων ἀνάσσειν ἑπτὰ προσκεῖσθαι πύλαις .
ἀπορίαν γὰρ οὐ μενῶ .
ἕπτ ἄνδρας αὐτοῖς καὶ σὺ πρὸς πύλαις ἑλοῦ .
λόχων ἀνάσσειν ἢ μονοστόλου δορός 0 ;
λόχων , προκρίνας οἵπερ ἀλκιμώτατοι 0 .
ξυνῆκ ·
ἀμύνειν τειχέων προσαμβάσεις .
καὶ ξυστρατήγους γ ·
εἷς δ ἀνὴρ οὐ πάνθ ὁρᾷ .
θάρσει προκρίνας ἢ φρενῶν εὐβουλίᾳ 0 ;
ἀμφότερον 0 ·
ἀπολειφθὲν γὰρ οὐδὲν θάτερον 0 .
ἐλθὼν ἑπτάπυργον ἐς πόλιν τάξω λοχαγοὺς πρὸς πύλαισιν , ὡς λέγεις , ἴσους ἴσοισι πολεμίοισιν ἀντιθείς .
ὄνομα δ ἑκάστου διατριβὴ πολλὴ λέγειν , ἐχθρῶν ὑπ αὐτοῖς τείχεσιν καθημένων 0 .
ἀλλ εἶμ , ὅπως ἂν μὴ καταργῶμεν χέρα .
καί μοι γένοιτ ἀδελφὸν ἀντήρη λαβεῖν καὶ ξυσταθέντα διὰ μάχης ἑλεῖν δορί 0 .
γάμους δ ἀδελφῆς Ἀντιγόνης παιδός τε σοῦ Αἵμονος , ἐάν τι τῆς τύχης ἐγὼ σφαλῶ , σοὶ χρὴ μέλεσθαι ·
τὴν δόσιν δ ἐχέγγυον τὴν πρόσθε ποιῶ νῦν ἐπ ἐξόδοις ἐμαῖς .
μητρὸς δ ἀδελφὸς εἶ ·
τί δεῖ μακρηγορεῖν ;
τρέφ ἀξίως νιν σοῦ τε τήν τ ἐμὴν χάριν .
πατὴρ δ ἐς αὑτὸν ἀμαθίαν ὀφλισκάνει , ὄψιν τυφλώσας ·
οὐκ ἄγαν σφ ἐπῄνεσα ·
ἡμᾶς δ ἀραῖσιν , ἢν τύχῃ , κατακτενεῖ .
ἓν δ ἐστὶν ἡμῖν ἀργόν , εἴ τι θέσφατον οἰωνόμαντις Τειρεσίας ἔχει φράσαι , τοῦδ ἐκπυθέσθαι ταῦτ ·
ἐγὼ δὲ παῖδα σὸν Μενοικέα , σοῦ πατρὸς αὐτεπώνυμον , λαβόντα πέμψω δεῦρο Τειρεσίαν , Κρέον ·
σοὶ μὲν γὰρ ἡδὺς ἐς λόγους ἀφίξεται , ἐγὼ δὲ τέχνην μαντικὴν ἐμεμψάμην ἤδη πρὸς αὐτόν , ὥστε μοι μομφὰς ἔχειν .
πόλει δὲ καὶ σοὶ ταῦτ ἐπισκήπτω , Κρέον ·
ἤνπερ κρατήσῃ τ ἀμά , Πολυνείκους νέκυν μήποτε ταφῆναι τῇδε Θηβαίᾳ χθονί , θνῄσκειν δὲ τὸν θάψαντα , κ ἂν φίλων τις ᾖ .
ἐκφέρετε τεύχη πάνοπλά τ ἀμφιβλήματα , ὡς εἰς ἀγῶνα τὸν προκείμενον δορὸς ὁρμώμεθ ἤδη ξὺν δίκῃ νικηφόρῳ .
τῇ δ Εὐλαβείᾳ , χρησιμωτάτῃ θεῶν , προσευχόμεσθα τήνδε διασῷσαι πόλιν .
ὦ πολύμοχθος Ἄρης , τί ποθ αἵματι καὶ θανάτῳ κατέχῃ Βρομίου παράμουσος ἑορταῖς ;
οὐκ ἐπὶ καλλιχόροις στεφάνοισι νεάνιδος ὥρας βόστρυχον ἀμπετάσας λωτοῦ κατὰ πνεύματα μέλπῃ μοῦσαν , ἐν ᾇ χάριτες χοροποιοί , ἀλλὰ σὺν ὁπλοφόροις στρατὸν Ἀργείων ἐπιπνεύσας αἵματι Θήβας κῶμον ἀναυλότατον προχορεύεις 0 .
οὐ δ ὑπὸ θυρσομανεῖ νεβρίδων μέτα δίνᾳ , ἅρμασι καὶ ψαλίων τετραβάμοσι μωνυχοπώλων ἱππείαις ἐπὶ χεύμασι βαίνων Ἰσμηνοῖο θοάζεις , Ἀργείοις ἐπιπνεύσας Σπαρτῶν γένναν , ἀσπιδοφέρμονα θίασον ἐνόπλιον , ἀντίπαλον κατὰ λάινα τείχεα χαλκῷ κοσμήσας .
ἦ δεινά τις Ἔρις θεός , ἃ τάδε μήσατο πήματα γᾶς βασιλεῦσιν , Λαβδακίδαις πολυμόχθοις 0 .
ὦ ζαθέων πετάλων πολυθηρότα  τον νάπος , Ἀρτέμιδος χιονοτρόφον ὄμμα Κιθαιρών , μήποτε τὸν θανάτῳ προτεθέντα , λόχευμ Ἰοκάστας , ὤφελες Οἰδιπόδαν θρέψαι , βρέφος ἔκβολον οἴκων , χρυσοδέτοις περόναις ἐπίσαμον ·
μη δὲ τὸ παρθένιον πτερόν , οὔρειον τέρας , ἐλθεῖν πένθεα γαίας Σφιγγὸς ἀμουσοτάταισι σὺν ᾠδαῖς , ἅ ποτε Καδμογενῆ τετραβάμοσι χαλαῖς τείχεσι χριμπτομένα φέρεν αἰθέρος εἰς ἄβατον φῶς γένναν , ἃν ὁ κατὰ χθονὸς Ἅιδας Καδμείοις ἐπιπέμπει 0 ·
δυσδαίμων δ ἔρις ἄλλα θάλλει παίδων Οἰδιπόδα κατὰ δώματα καὶ πόλιν .
οὐ γὰρ ὃ μὴ καλὸν οὔποτ ἔφυ καλόν , οὐ δ οἱ μὴ νόμιμοι παῖδες ματρὶ λόχευμα , μίασμα πατρός 0 ·
ἣ δὲ συναίμονος ἐς λέχος ἦλθεν .
ἔτεκες , ὦ Γαῖ , ἔτεκές ποτε , βάρβαρον ὡς ἀκοὰν ἐδάην ἐδάην ποτ ἐν οἴκοις , τὰν ἀπὸ θηροτρόφου φοινικολόφοιο δράκοντος γένναν ὀδοντοφυῆ , Θήβαις κάλλιστον ὄνειδος ·
ἁρμονίας δέ ποτ εἰς ὑμεναίους ἤλυθον οὐρανίδαι , φόρμιγγί τε τείχεα Θήβας τᾶς Ἀμφιονίας τε λύρας ὕπο πύργος ἀνέστα διδύμων ποταμῶν πόρον ἀμφὶ μέσον , Δίρκα χλοεροτρόφον ᾇ πεδίον πρόπαρ Ἰσμηνοῦ καταδεύει ·
ἡγοῦ πάροιθε , θύγατερ ·
ὡς τυφλῷ ποδὶ ὀφθαλμὸς εἶ σύ , ναυβάταισιν ἄστρον ὥς 0 ·
δεῦρ ἐς τὸ λευρὸν πέδον ἴχνος τιθεῖσ ἐμόν , πρόβαινε , μὴ σφαλῶμεν ·
ἀσθενὴς πατήρ 0 ·
κλήρους τέ μοι φύλασσε παρθένῳ χερί , οὓς ἔλαβον οἰωνίσματ ὀρνίθων μαθὼν θάκοισιν ἐν ἱεροῖσιν , οὗ μαντεύομαι .
τέκνον Μενοικεῦ , παῖ Κρέοντος , εἰπέ μοι πόση τις ἡ πίλοιπος ἄστεως ὁδὸς πρὸς πατέρα τὸν σόν 0 ·
ὡς ἐμὸν κάμνει γόνυ , πυκνὴν δὲ βαίνων ἤλυσιν μόλις περῶ .
πέλας γάρ , Τειρεσία , φίλοισι σοῖς ἐξώρμισαι σὸν πόδα ·
λαβοῦ δ αὐτοῦ , τέκνον ·
ὡς πᾶσ ἀπήνη πούς τε πρεσβύτου φιλεῖ χειρὸς θυραίας ἀναμένειν κουφίσματα .
εἶἑν , πάρεσμεν ·
τί με καλεῖς σπουδῇ , Κρέον ;
οὔπω λελήσμεθ ·
ἀλλὰ σύλλεξαι σθένος καὶ πνεῦμ ἄθροισον , αἶπος ἐκβαλὼν ὁδοῦ .
κόπῳ παρεῖμαι γοῦν Ἐρεχθειδῶν ἄπο δεῦρ ἐκκομισθεὶς τῆς πάροιθεν ἡμέρας ·
κ ἀκεῖ γὰρ ἦν τις πόλεμος Εὐμόλπου δορός , οὗ καλλινίκους Κεκροπίδας ἔθηκ ἐγώ ·
καὶ τόνδε χρυσοῦν στέφανον , ὡς ὁρᾷς , ἔχω λαβὼν ἀπαρχὰς πολεμίων σκυλευμάτων .
οἰωνὸν ἐθέμην καλλίνικα σὰ στέφη ·
ἐν γὰρ κλύδωνι κείμεθ , ὥσπερ οἶσθα σύ , δορὸς Δαναϊδῶν , καὶ μέγας Θήβαις ἀγών .
βασιλεὺς μὲν οὖν βέβηκε κοσμηθεὶς ὅπλοις ἤδη πρὸς ἀλκὴν Ἐτεοκλῆς Μυκηνίδα ·
ἐμοὶ δ ἐπέσταλκ ἐκμαθεῖν σέθεν πάρα , τί δρῶντες ἂν μάλιστα σώσαιμεν πόλιν .
ἐτεοκλέους μὲν οὕνεκ ἂν κλῄσας στόμα χρησμοὺς ἐπέσχον ·
σοὶ δ , ἐπεὶ χρῄζεις μαθεῖν , λέξω .
νοσεῖ γὰρ ἥδε γῆ πάλαι , Κρέον , ἐξ οὗ τεκνώθη Λάιος βίᾳ θεῶν πόσιν τ ἔφυσε μητρὶ μέλεον Οἰδίπουν ·
αἵ θ αἱματωποὶ δεργμάτων διαφθοραὶ θεῶν σόφισμα κ ἀπίδειξις Ἑλλάδι 0 .
ἃ συγκαλύψαι παῖδες Οἰδίπου χρόνῳ χρῄζοντες , ὡς δὴ θεοὺς ὑπεκδραμούμενοι , ἥμαρτον ἀμαθῶς ·
οὔ τε γὰρ γέρα πατρὶ οὔ τ ἔξοδον διδόντες , ἄνδρα δυστυχῆ ἐξηγρίωσαν ·
ἐκ δ ἔπνευσ αὐτοῖς ἀρὰς δεινάς , νοσῶν τε καὶ πρὸς ἠτιμασμένος .
ἁγὼ τί οὐ δρῶν , ποῖα δ οὐ λέγων ἔπη ἐς ἔχθος ἦλθον παισὶ τοῖσιν Οἰδίπου ;
ἐγγὺς δὲ θάνατος αὐτόχειρ αὐτοῖς , Κρέον 0 ·
πολλοὶ δὲ νεκροὶ περὶ νεκροῖς πεπτωκότες Ἀργεῖα καὶ Καδμεῖα μείξαντες βέλη πικροὺς γόους δώσουσι Θηβαίᾳ χθονί .
σύ τ ὦ τάλαινα συγκατασκάπτῃ πόλι , εἰ μὴ λόγοισι τοῖς ἐμοῖς τὶς πείσεται .
ἐκεῖνο μὲν γὰρ πρῶτον ἦν , τῶν Οἰδίπου μηδένα πολίτην μη δ ἄνακτ εἶναι χθονός , ὡς δαιμονῶντας κ ἀνατρέψοντας πόλιν .
ἐπεὶ δὲ κρεῖσσον τὸ κακόν ἐστι τ ἀγαθοῦ , μί ἔστιν ἄλλη μηχανὴ σωτηρίας .
ἀλλ  οὐ γὰρ εἰπεῖν οὔ τ ἐμοὶ τόδ ἀσφαλὲς πικρόν τε τοῖσι τὴν τύχην κεκτημένοις πόλει παρασχεῖν φάρμακον σωτηρίας  ἄπειμι 0 .
χαίρεθ ·
εἷς γὰρ ὢν πολλῶν μέτα τὸ μέλλον , εἰ χρή , πείσομαι ·
ἐπίσχες αὐτοῦ , πρέσβυ .
μὴ πιλαμβάνου .
μεῖνον , τί φεύγεις ;
ἡ τύχη σ , ἀλλ οὐκ ἐγώ 0 .
φράσον πολίταις καὶ πόλει σωτηρίαν .
βούλῃ σὺ μέντοι κ οὐχὶ βουλήσῃ τάχα 0 .
καὶ πῶς πατρῴαν γαῖαν οὐ σῷσαι θέλω ;
θέλεις ἀκοῦσαι δῆτα καὶ σπουδὴν ἔχεις ;
ἐς γὰρ τί μᾶλλον δεῖ προθυμίαν ἔχειν ;
κλύοις ἂν ἤδη τῶν ἐμῶν θεσπισμάτων .
πρῶτον δ ἐκεῖνο βούλομαι σαφῶς μαθεῖν , ποῦ στιν Μενοικεύς , ὅς με δεῦρ ἐπήγαγεν 0 ;
ὅδ οὐ μακρὰν ἄπεστι , πλησίον δὲ σοῦ 0 .
ἀπελθέτω νυν θεσφάτων ἐμῶν ἑκάς .
ἐμὸς πεφυκὼς παῖς ἃ δεῖ σιγήσεται .
βούλῃ παρόντος δῆτά σοι τούτου φράσω ;
κλύων γὰρ ἂν τέρποιτο τῆς σωτηρίας .
ἄκουε δή νυν θεσφάτων ἐμῶν ὁδόν ·
σφάξαι Μενοικέα τόνδε δεῖ σ ὑπὲρ πάτρας , σὸν παῖδ , ἐπειδὴ τὴν τύχην αὐτὸς καλεῖς 0 .
τίν εἶπας τόνδε μῦθον , ὦ γέρον ;
ἅπερ πέφυκε , ταῦτα κ ἀνάγκη σὲ δρᾶν 0 .
ὦ πολλὰ λέξας ἐν βραχεῖ χρόνῳ κακά .
σοί γ , ἀλλὰ πατρίδι μεγάλα καὶ σωτήρια 0 .
οὐκ ἔκλυον , οὐκ ἤκουσα ·
χαιρέτω πόλις .
ἁνὴρ ὅδ οὐκέθ αὑτός ·
ἐκνεύει πάλιν .
οὐ γὰρ σῶν με δεῖ μαντευμάτων .
ἀπόλωλεν ἡ ἀλήθει , ἐπεὶ σὺ δυστυχεῖς ;
ὦ πρός σε γονάτων καὶ γερασμίου τριχὸς  τί προσπίτνεις με ;
δυσφύλακτ αἰτῇ κακά .
πόλει δὲ τούσδε μὴ λέξῃς λόγους .
ἀδικεῖν κελεύεις μ ·
οὐ σιωπήσαιμεν ἄν .
τί δή με δράσεις ;
παῖδά μου κατακτενεῖς ;
ἄλλοις μελήσει ταῦτ , ἐμοὶ δ εἰρήσεται .
ἐκ τοῦ δ ἐμοὶ τόδ ἦλθε καὶ τέκνῳ κακόν ;
ὀρθῶς μ ἐρωτᾷς κ εἰς ἀγῶν ἔρχῃ λόγων .
δεῖ τόνδε θαλάμαις , οὗ δράκων ὁ γηγενὴς ἐγένετο Δίρκης ναμάτων ἐπίσκοπος , σφαγέντα φόνιον αἷμα γῇ δοῦναι χοὰς Κάδμου , παλαιῶν Ἄρεος ἐκ μηνιμάτων , ὃς γηγενεῖ δράκοντι τιμωρεῖ φόνον .
καὶ ταῦτα δρῶντες σύμμαχον κτήσεσθ Ἄρη .
χθὼν δ ἀντὶ καρποῦ καρπὸν ἀντί θ αἵματος αἷμ ἢν λάβῃ βρότειον , ἕξετ εὐμενῆ γῆν , ἥ ποθ ἡμῖν χρυσοπήληκα στάχυν σπαρτῶν ἀνῆκεν ·
ἐκ γένους δὲ δεῖ θανεῖν τοῦδ , ὃς δράκοντος γένυος ἐκπέφυκε παῖς .
σὺ δ ἐνθάδ ἡμῖν λοιπὸς εἶ σπαρτῶν γένους ἀκέραιος , ἔκ τε μητρὸς ἀρσένων τ ἄπο , οἱ σοί τε παῖδες 0 .
Αἵμονος μὲν οὖν γάμοι σφαγὰς ἀπείργουσ .
οὐ γάρ ἐστιν ᾔθεος ·
κεἰ μὴ γὰρ εὐνῆς ἥψατ , ἀλλ ἔχει λέχος .
οὗτος δὲ πῶλος τῇδ ἀνειμένος πόλει θανὼν πατρῴαν γαῖαν ἐκσώσειεν ἄν .
πικρὸν δ Ἀδράστῳ νόστον Ἀργείοισί τε θήσει , μέλαιναν κῆρ ἐπ ὄμμασιν βαλών , κλεινάς τε Θήβας .
τοῖνδ ἑλοῦ δυοῖν πότμοιν τὸν ἕτερον ·
ἢ γὰρ παῖδα σῷσον ἢ πόλιν .
τὰ μὲν παρ ἡμῶν πάντ ἔχεις ·
ἡγοῦ , τέκνον , πρὸς οἶκον .
ὅστις δ ἐμπύρῳ χρῆται τέχνῃ , μάταιος 0 ·
ἢν μὲν ἐχθρὰ σημήνας τύχῃ , πικρὸς καθέστηχ οἷς ἂν οἰωνοσκοπῇ 0 ·
ψευδῆ δ ὑπ οἴκτου τοῖσι χρωμένοις λέγων ἀδικεῖ τὰ τῶν θεῶν .
φοῖβον ἀνθρώποις μόνον χρῆν θεσπιῳδεῖν , ὃς δέδοικεν οὐδένα .
κρέον , τί σιγᾷς γῆρυν ἄφθογγον σχάσας ;
κ ἀμοὶ γὰρ οὐδὲν ἧσσον ἔκπληξις πάρα 0 .
τί δ ἄν τις εἴποι ;
δῆλον οἵ γ ἐμοὶ λόγοι 0 .
ἐγὼ γὰρ οὔποτ ἐς τόδ εἶμι συμφορᾶς , ὥστε σφαγέντα παῖδα προσθεῖναι πόλει .
πᾶσιν γὰρ ἀνθρώποισι φιλότεκνος βίος , οὐ δ ἂν τὸν αὑτοῦ παῖδά τις δοίη κτανεῖν 0 .
μή μ εὐλογείτω τ ἀμά τις κτείνων τέκνα .
αὐτὸς δ  ἐν ὡραίῳ γὰρ ἕσταμεν βίου  θνῄσκειν ἕτοιμος πατρίδος ἐκλυτήριον 0 .
ἀλλ εἶα , τέκνον , πρὶν μαθεῖν πᾶσαν πόλιν , ἀκόλαστ ἐάσας μάντεων θεσπίσματα , φεῦγ ὡς τάχιστα τῆσδ ἀπαλλαχθεὶς χθονός ·
λέξει γὰρ ἀρχαῖς καὶ στρατηλάταις τάδε , κ ἂν μὲν φθάσωμεν , ἔστι σοι σωτηρία ·
ἢν δ ὑστερήσῃς , οἰχόμεσθα , κατθανῇ .
ποῖ δῆτα φεύγω ;
τίνα πόλιν 0 ;
τίνα ξένων 0 ;
ὅπου χθονὸς τῆσδ ἐκποδὼν μάλιστ ἔσῃ 0 .
οὐκοῦν σὲ φράζειν εἰκός , ἐκπονεῖν δ ἐμέ 0 .
δελφοὺς περάσας  ποῖ με χρή , πάτερ , μολεῖν ;
Αἰτωλίδ ἐς γῆν .
ἐκ δὲ τῆσδε ποῖ περῶ ;
θεσπρωτὸν οὖδας 0 .
σεμνὰ Δωδώνης βάθρα 0 ;
ἔγνως .
τί δὴ τόδ ἔρυμά μοι γενήσεται ;
πόμπιμος ὁ δαίμων 0 .
χρημάτων δὲ τίς πόρος 0 ;
ἐγὼ πορεύσω χρυσόν .
εὖ λέγεις , πάτερ .
ὡς σὴν πρὸς κασιγνήτην μολών , ἧς πρῶτα μαστὸν εἵλκυσ , Ἰοκάστην λέγω , μητρὸς στερηθεὶς ὀρφανός τ ἀποζυγείς  ἀλλ εἶα , χώρει 0 ·
μὴ τὸ σὸν κωλυέτω .
γυναῖκες , ὡς εὖ πατρὸς ἐξεῖλον φόβον , κλέψας λόγοισιν , ὥσθ ἃ βούλομαι τυχεῖν ·
ὅς μ ἐκκομίζει , πόλιν ἀποστερῶν τύχης , καὶ δειλίᾳ δίδωσι .
καὶ συγγνωστὰ μὲν γέροντι , τ οὐμὸν δ οὐχὶ συγγνώμην ἔχει , προδότην γενέσθαι πατρίδος ἥ μ ἐγείνατο 0 .
ὡς οὖν ἂν εἰδῆτ , εἶμι καὶ σῴσω πόλιν ψυχήν τε δώσω τῆσδ ὑπερθανεῖν χθονός .
αἰσχρὸν γάρ 0 ·
οἱ μὲν θεσφάτων ἐλεύθεροι κ οὐκ εἰς ἀνάγκην δαιμόνων ἀφιγμένοι στάντες παρ ἀσπίδ οὐκ ὀκνήσουσιν θανεῖν , πύργων πάροιθε μαχόμενοι πάτρας ὕπερ 0 ·
ἐγὼ δέ , πατέρα καὶ κασίγνητον προδοὺς πόλιν τ ἐμαυτοῦ , δειλὸς ὣς ἔξω χθονὸς ἄπειμ ·
ὅπου δ ἂν ζῶ , κακὸς φανήσομαι .
μὰ τὸν μετ ἄστρων Ζῆν Ἄρη τε φοίνιον , ὃς τοὺς ὑπερτείλαντας ἐκ γαίας ποτὲ Σπαρτοὺς ἄνακτας τῆσδε γῆς ἱδρύσατο .
ἀλλ εἶμι καὶ στὰς ἐξ ἐπάλξεων ἄκρων σφάξας ἐμαυτὸν σηκὸν ἐς μελαμβαθῆ δράκοντος , ἔνθ ὁ μάντις ἐξηγήσατο , ἐλευθερώσω γαῖαν ·
εἴρηται λόγος .
στείχω δέ , θανάτου δῶρον οὐκ αἰσχρὸν πόλει δώσων , νόσου δὲ τήνδ ἀπαλλάξω χθόνα .
εἰ γὰρ λαβὼν ἕκαστος ὅ τι δύναιτό τις χρηστὸν διέλθοι τοῦτο κ ἀς κοινὸν φέροι πατρίδι , κακῶν ἂν αἱ πόλεις ἐλασσόνων πειρώμεναι τὸ λοιπὸν εὐτυχοῖεν ἄν .
ἔβας ἔβας , ὦ πτεροῦσσα , γᾶς λόχευμα νερτέρου τ Ἐχίδνας , Καδμείων ἁρπαγά , πολύφθορος πολύστονος μειξοπάρθενος , δάιον τέρας , φοιτάσι πτεροῖς χαλαῖσί τ ὠμοσίτοις ·
διρκαίων ἅ ποτ ἐκ τόπων νέους πεδαίρουσ ἄλυρον ἀμφὶ μοῦσαν ὀλομέναν τ Ἐρινὺν ἔφερες ἔφερες ἄχεα πατρίδι φόνια ·
φόνιος ἐκ θεῶν ὃς τάδ ἦν ὁ πράξας 0 .
ἰάλεμοι δὲ ματέρων , ἰάλεμοι δὲ παρθένων ἐστέναζον οἴκοις 0 ·
ἰηιήιον βοάν , ἰηιήιον μέλος , ἄλλος ἄλλ ἐπωτότυζε διαδοχαῖς ἀνὰ πτόλιν .
χρόνῳ δ ἔβα Πυθίαις ἀποστολαῖσιν Οἰδίπους ὁ τλάμων Θηβαίαν τάνδε γᾶν τότ ἀσμένοις , πάλιν δ ἄχη ·
ματρὶ γὰρ γάμους δυσγάμους τάλας καλλίνικος ὢν αἰνιγμάτων συνάπτει , μιαίνει δὲ πτόλιν ·
δι αἱμάτων δ ἀμείβει μυσαρὸν εἰς ἀγῶνα καταβαλὼν ἀραῖσι τέκεα μέλεος .
ἀγάμεθ ἀγάμεθ , ὃς ἐπὶ θάνατον οἴχεται γᾶς ὑπὲρ πατρῴας , Κρέοντι μὲν λιπὼν γόους , τὰ δ ἑπτάπυργα κλῇθρα γᾶς καλλίνικα θήσων .
γενοίμεθ ὧδε ματέρες γενοίμεθ εὔτεκνοι , φίλα Παλλάς , ἃ δράκοντος αἷμα λιθόβολον κατειργάσω , Καδμείαν μέριμναν ὁρμήσασ ἐπ ἔργον , ὅθεν ἐπέσυτο τάνδε γαῖαν ἁρπαγαῖσι δαιμόνων τις ἄτα .
ὠή , τίς ἐν πύλαισι δωμάτων κυρεῖ ;
ἀνοίγετ ·
ἐκπορεύετ Ἰοκάστην δόμων .
ὠὴ μάλ αὖθις ·
διὰ μακροῦ μέν , ἀλλ ὅμως ἔξελθ , ἄκουσον , Οἰδίπου κλεινὴ δάμαρ , λήξασ ὀδυρμῶν πενθίμων τε δακρύων .
ὦ φίλτατ , οὔ που ξυμφορὰν ἥκεις φέρων Ἐτεοκλέους θανόντος , οὗ παρ ἀσπίδα βέβηκας αἰεὶ πολεμίων εἴργων βέλη ;
τέθνηκεν ἢ ζῇ παῖς ἐμός ;
σήμαινέ μοι .
ζῇ , μὴ τρέσῃς τόδ , ὥς σ ἀπαλλάξω φόβου .
ἑπτάπυργοι πῶς ἔχουσι περιβολαί ;
ἑστᾶσ ἄθραυστοι , κ οὐκ ἀνήρπασται πόλις .
ἦλθον δὲ πρὸς κίνδυνον Ἀργείου δορός ;
ἀκμήν γ ἐπ αὐτήν ·
ἀλλ ὁ Καδμείων Ἄρης κρείσσων κατέστη τοῦ Μυκηναίου δορός .
ἓν εἰπὲ πρὸς θεῶν , εἴ τι Πολυνείκους πέρι οἶσθ ·
ὡς μέλει μοι καὶ τόδ , εἰ λεύσσει φάος .
ζῇ σοι ξυνωρὶς ἐς τόδ ἡμέρας τέκνων .
εὐδαιμονοίης .
πῶς γὰρ Ἀργείων δόρυ πυλῶν ἀπεστήσασθε πυργηρούμενοι ;
λέξον , γέροντα τυφλὸν ὡς κατὰ στέγας ἐλθοῦσα τέρψω , τῆσδε γῆς σεσῳσμένης .
ἐπεὶ Κρέοντος παῖς ὁ γῆς ὑπερθανὼν πύργων ἐπ ἄκρων στὰς μελάνδετον ξίφος λαιμῶν διῆκε τῇδε γῇ σωτήριον , λόχους ἔνειμεν ἑπτὰ καὶ λοχαγέτας πύλας ἐφ ἑπτά , φύλακας Ἀργείου δορός , σὸς παῖς , ἐφέδρους δ ἱππότας μὲν ἱππόταις ἔταξ , ὁπλίτας δ ἀσπιδηφόροις ἔπι , ὡς τῷ νοσοῦντι τειχέων εἴη δορὸς ἀλκὴ δι ὀλίγου .
περγάμων δ ἀπ ὀρθίων λεύκασπιν εἰσορῶμεν Ἀργείων στρατὸν Τευμησὸν ἐκλιπόντα , καὶ τάφρου πέλας δρόμῳ ξυνῆψαν ἄστυ Καδμείας χθονός .
παιὰν δὲ καὶ σάλπιγγες ἐκελάδουν ὁμοῦ ἐκεῖθεν ἔκ τε τειχέων ἡμῶν πάρα .
καὶ πρῶτα μὲν προσῆγε Νηίταις πύλαις λόχον πυκναῖσιν ἀσπίσιν πεφρικότα ὁ τῆς κυναγοῦ Παρθενοπαῖος ἔκγονος , ἐπίσημ ἔχων οἰκεῖον ἐν μέσῳ σάκει , ἑκηβόλοις τόξοισιν Ἀταλάντην κάπρον χειρουμένην Αἰτωλόν .
ἐς δὲ Προιτίδας πύλας ἐχώρει σφάγι ἔχων ἐφ ἅρματι ὁ μάντις Ἀμφιάραος , οὐ σημεῖ ἔχων ὑβρισμέν , ἀλλὰ σωφρόνως ἄσημ ὅπλα .
ὠγύγια δ ἐς πυλώμαθ Ἱππομέδων ἄναξ ἔστειχ ἔχων σημεῖον ἐν μέσῳ σάκει στικτοῖς Πανόπτην ὄμμασιν δεδορκότα , τὰ μὲν σὺν ἄστρων ἐπιτολαῖσιν ὄμματα βλέποντα , τὰ δὲ κρύπτοντα δυνόντων μέτα , ὡς ὕστερον θανόντος εἰσορᾶν παρῆν .
ὁμολωίσιν δὲ τάξιν εἶχε πρὸς πύλαις Τυδεύς , λέοντος δέρος ἔχων ἐπ ἀσπίδι χαίτῃ πεφρικός ·
δεξιᾷ δὲ λαμπάδα Τιτὰν Προμηθεὺς ἔφερεν ὡς πρήσων πόλιν .
ὁ σὸς δὲ Κρηναίαισι Πολυνείκης πύλαις Ἄρη προσῆγε ·
ποτνιάδες δ ἐπ ἀσπίδι ἐπίσημα πῶλοι δρομάδες ἐσκίρτων φόβῳ , εὖ πως στρόφιγξιν ἔνδοθεν κυκλούμεναι πόρπαχ ὑπ αὐτόν , ὥστε μαίνεσθαι δοκεῖν .
ὁ δ οὐκ ἔλασσον Ἄρεος ἐς μάχην φρονῶν Καπανεὺς προσῆγε λόχον ἐπ Ἠλέκτραις πύλαις ·
σιδηρονώτοις δ ἀσπίδος τύποις ἐπῆν γίγας ἐπ ὤμοις γηγενὴς ὅλην πόλιν φέρων μοχλοῖσιν ἐξανασπάσας βάθρων , ὑπόνοιαν ἡμῖν οἷα πείσεται πόλις .
ταῖς δ ἑβδόμαις Ἄδραστος ἐν πύλαισιν ἦν , ἑκατὸν ἐχίδναις ἀσπίδ ἐκπληρῶν γραφῇ , Ἀργεῖον αὔχημ ·
ἐκ δὲ τειχέων μέσων δράκοντες ἔφερον τέκνα Καδμείων γνάθοις .
παρῆν δ ἑκάστου τῶνδέ μοι θεάματα ξύνθημα παρφέροντι ποιμέσιν λόχων .
καὶ πρῶτα μὲν τόξοισι καὶ μεσαγκύλοις ἐμαρνάμεσθα σφενδόναις θ ἑκηβόλοις πετρῶν τ ἀραγμοῖς ·
ὡς δ ἐνικῶμεν μάχῃ , ἔκλαγξε Τυδεὺς καὶ σὸς ἐξαίφνης γόνος ·
ὦ τέκνα Δαναῶν , πρὶν κατεξάνθαι βολαῖς , τί μέλλετ ἄρδην πάντες ἐμπίπτειν πύλαις , γυμνῆτες ἱππῆς ἁρμάτων τ ἐπιστάται ;
ἠχῆς δ ὅπως ἤκουσαν , οὔτις ἀργὸς ἦν ·
πολλοὶ δ ἔπιπτον κρᾶτας αἱματούμενοι , ἡμῶν τ ἐς οὖδας εἶδες ἂν πρὸ τειχέων πυκνοὺς κυβιστητῆρας ἐκπεπνευκότας ·
ξηρὰν δ ἔδευον γαῖαν αἵματος ῥοαῖς .
ὁ δ Ἀρκάς , οὐκ Ἀργεῖος , Ἀταλάντης γόνος τυφὼς πύλαισιν ὥς τις ἐμπεσὼν βοᾷ πῦρ καὶ δικέλλας , ὡς κατασκάψων πόλιν 0 ·
ἀλλ ἔσχε μαργῶντ αὐτὸν ἐναλίου θεοῦ Περικλύμενος παῖς λᾶαν ἐμβαλὼν κάρᾳ ἁμαξοπληθῆ , γεῖσ ἐπάλξεων ἄπο ·
ξανθὸν δὲ κρᾶτα διεπάλυνε καὶ ῥαφὰς ἔρρηξεν ὀστέων , ἄρτι δ οἰνωπὸν γένυν καθῃμάτωσεν ·
οὐ δ ἀποίσεται βίον τῇ καλλιτόξῳ μητρὶ Μαινάλου κόρῃ .
ἐπεὶ δὲ τάσδ ἐσεῖδεν εὐτυχεῖς πύλας , ἄλλας ἐπῄει παῖς σός , εἱπόμην δ ἐγώ .
ὁρῶ δὲ Τυδέα καὶ παρασπιστὰς πυκνοὺς Αἰτωλίσιν λόγχαισιν εἰς ἄκρον στόμα πύργων ἀκοντίζοντας , ὥστ ἐπάλξεων λιπεῖν ἐρίπνας φυγάδας ·
ἀλλά νιν πάλιν κυναγὸς ὡσεὶ παῖς σὸς ἐξαθροίζεται , πύργοις δ ἐπέστησ αὖθις .
ἐς δ ἄλλας πύλας ἠπειγόμεσθα , τοῦτο παύσαντες νοσοῦν .
καπανεὺς δὲ πῶς εἴποιμ ἂν ὡς ἐμαίνετο ;
μακραύχενος γὰρ κλίμακος προσαμβάσεις ἔχων ἐχώρει , καὶ τοσόνδ ἐκόμπασε , μη δ ἂν τὸ σεμνὸν πῦρ νιν εἰργαθεῖν Διὸς τὸ μὴ οὐ κατ ἄκρων περγάμων ἑλεῖν πόλιν .
καὶ ταῦθ ἅμ ἠγόρευε καὶ πετρούμενος ἀνεῖρφ ὑπ αὐτὴν ἀσπίδ εἱλίξας δέμας , κλίμακος ἀμείβων ξέστ ἐνηλάτων βάθρα .
ἤδη δ ὑπερβαίνοντα γεῖσα τειχέων βάλλει κεραυνῷ Ζεύς νιν ·
ἐκτύπησε δὲ χθών , ὥστε δεῖσαι πάντας ·
ἐκ δὲ κλιμάκων εἱλίσσετ ·
ἐς γῆν δ ἔμπυρος πίπτει νεκρός .
ὡς δ εἶδ Ἄδραστος Ζῆνα πολέμιον στρατῷ , ἔξω τάφρου καθῖσεν Ἀργείων στρατόν .
οἱ δ αὖ παρ ἡμῶν δεξιὸν Διὸς τέρας ἰδόντες ἐξήλαυνον ἁρμάτων ὄχους ἱππῆς ὁπλῖται , κ ἀς μέσ Ἀργείων ὅπλα συνῆψαν ἔγχη ·
πάντα δ ἦν ὁμοῦ κακά ·
ἔθνῃσκον ἐξέπιπτον ἀντύγων ἄπο , τροχοί τ ἐπήδων ἄξονές τ ἐπ ἄξοσι , νεκροὶ δὲ νεκροῖς ἐξεσωρεύονθ ὁμοῦ .
πύργων μὲν οὖν γῆς ἔσχομεν κατασκαφὰς ἐς τὴν παροῦσαν ἡμέραν ·
εἰ δ εὐτυχὴς ἔσται τὸ λοιπὸν ἥδε γῆ , θεοῖς μέλει ·
καὶ νῦν γὰρ αὐτὴν δαιμόνων ἔσῳσέ τις .
καλὸν τὸ νικᾶν 0 ·
εἰ δ ἀμείνον οἱ θεοὶ γνώμην ἔχουσιν  εὐτυχὴς εἴην ἐγώ .
καλῶς τὰ τῶν θεῶν καὶ τὰ τῆς τύχης ἔχει ·
παῖδές τε γάρ μοι ζῶσι κ ἀκπέφευγε γῆ .
κρέων δ ἔοικε τῶν ἐμῶν νυμφευμάτων τῶν τ Οἰδίπου δύστηνος ἀπολαῦσαι κακῶν , παιδὸς στερηθείς , τῇ πόλει μὲν εὐτυχῶς , ἰδίᾳ δὲ λυπρῶς 0 .
ἀλλ ἄνελθέ μοι πάλιν , τί τ ἀπὶ τούτοις παῖδ ἐμὼ δρασείετον .
ἔα τὰ λοιπά 0 ·
δεῦρ ἀεὶ γὰρ εὐτυχεῖς 0 .
τοῦτ εἰς ὕποπτον εἶπας ·
οὐκ ἐατέον .
μεῖζον τί χρῄζεις παῖδας ἢ σεσῳσμένους 0 ;
καὶ τ ἀπίλοιπά γ εἰ καλῶς πράσσω κλύειν 0 .
μέθες μ ·
ἔρημος παῖς ὑπασπιστοῦ σέθεν 0 .
κακόν τι κεύθεις καὶ στέγεις ὑπὸ σκότῳ .
κ οὐκ ἄν γε λέξαιμ ἐπ ἀγαθοῖσι σοῖς κακά .
ἢν μή γε φεύγων ἐκφύγῃς πρὸς αἰθέρα .
τί μ οὐκ εἴασας ἐξ εὐαγγέλου φήμης ἀπελθεῖν , ἀλλὰ μηνῦσαι κακά ;
τὼ παῖδε τὼ σὼ μέλλετον , τολμήματα αἴσχιστα , χωρὶς μονομαχεῖν παντὸς στρατοῦ , λέξαντες Ἀργείοισι Καδμείοισί τε ἐς κοινὸν οἷον μήποτ ὤφελον λόγον .
ἐτεοκλέης δ ὑπῆρξ ἀπ ὀρθίου σταθεὶς πύργου , κελεύσας σῖγα κηρῦξαι στρατῷ ·
δαναῶν ἀριστῆς , οἵπερ ἤλθετ ἐνθάδε , Κάδμου τε λαός , μή τε Πολυνείκους χάριν ψυχὰς ἀπεμπολᾶτε μή θ ἡμῶν ὕπερ 0 .
ἐγὼ γὰρ αὐτὸς τόνδε κίνδυνον μεθεὶς μόνος συνάψω συγγόνῳ τ ὠμῷ μάχην ·
κ ἂν μὲν κτάνω τόνδ , οἶκον οἰκήσω μόνος , ἡσσώμενος δὲ τῷδε παραδώσω μόνῳ ·
ὑμεῖς δ ἀγῶν ἀφέντες , Ἀργεῖοι , χθόνα νίσεσθε , βίοτον μὴ λιπόντες ἐνθάδε , Σπαρτῶν τε λαὸς ἅλις ὅσος κεῖται νεκρός .
τοσαῦτ ἔλεξε ·
σὸς δὲ Πολυνείκης γόνος ἐκ τάξεων ὤρουσε κ ἀπῄνει λόγους .
πάντες δ ἐπερρόθησαν Ἀργεῖοι τάδε Κάδμου τε λαὸς ὡς δίκαι ἡγούμενοι .
ἐπὶ τοῖσδε δ ἐσπείσαντο , κ ἀν μεταιχμίοις ὅρκους συνῆψαν ἐμμενεῖν στρατηλάται .
ἤδη δ ἔκρυπτον σῶμα παγχάλκοις ὅπλοις δισσοὶ γέροντος Οἰδίπου νεανίαι ·
φίλοι δ ἐκόσμουν , τῆσδε μὲν πρόμον χθονὸς Σπαρτῶν ἀριστῆς , τὸν δὲ Δαναϊδῶν ἄκροι 0 .
ἔσταν δὲ λαμπρὼ χρῶμά τ οὐκ ἠλλαξάτην μαργῶντ ἐπ ἀλλήλοισιν ἱέναι δόρυ .
παρεξιόντες δ ἄλλος ἄλλοθεν φίλων λόγοις ἐθάρσυνόν τε κ ἀξηύδων τάδε ·
πολύνεικες , ἐν σοὶ Ζηνὸς ὀρθῶσαι βρέτας τρόπαιον Ἄργει τ εὐκλεᾶ δοῦναι λόγον 0 ·
ἐτεοκλέα δ αὖ 0 ·
νῦν πόλεως ὑπερμαχεῖς , νῦν καλλίνικος γενόμενος σκήπτρων κρατεῖς .
τάδ ἠγόρευον παρακαλοῦντες ἐς μάχην .
μάντεις δὲ μῆλ ἔσφαζον , ἐμπύρους τ ἀκμὰς ῥήξεις τ ἐνώμων ὑγρότητ ἐναντίαν ἄκραν τε λαμπάδ , ἣ δυοῖν ὅρους ἔχει , νίκης τε σῆμα καὶ τὸ τῶν ἡσσωμένων .
ἀλλ , εἴ τιν ἀλκὴν ἢ σοφοὺς ἔχεις λόγους ἢ φίλτρ ἐπῳδῶν , στεῖχ , ἐρήτυσον τέκνα δεινῆς ἁμίλλης ·
ὡς ὁ κίνδυνος μέγας 0 ·
κ ἄπαθλα δεινὰ δάκρυά σοι γενήσεται δισσοῖν στερείσῃ τῇδ ἐν ἡμέρᾳ τέκνοιν .
ὦ τέκνον ἔξελθ Ἀντιγόνη δόμων πάρος 0 ·
οὐκ ἐν χορείαις οὐ δὲ παρθενεύμασι νῦν σοι προχωρεῖ δαιμόνων κατάστασις , ἀλλ ἄνδρ ἀρίστω καὶ κασιγνήτω σέθεν ἐς θάνατον ἐκνεύοντε κωλῦσαί σε δεῖ ξὺν μητρὶ τῇ σῇ μὴ πρὸς ἀλλήλοιν θανεῖν .
τίν , ὦ τεκοῦσα μῆτερ , ἔκπληξιν νέαν φίλοις ἀυτεῖς τῶνδε δωμάτων πάρος ;
ὦ θύγατερ , ἔρρει σῶν κασιγνήτων βίος .
αἰχμὴν ἐς μίαν καθέστατον .
οἲ γώ , τί λέξεις , μῆτερ ;
οὐ φίλ , ἀλλ ἕπου .
ποῖ , παρθενῶνας ἐκλιποῦσ 0 ;
ἀνὰ στρατόν .
αἰδούμεθ ὄχλον .
οὐκ ἐν αἰσχύνῃ τὰ σά 0 .
δράσω δὲ δὴ τί ;
συγγόνων λύσεις ἔριν .
τί δρῶσα , μῆτερ 0 ;
προσπίτνουσ ἐμοῦ μέτα .
ἡγοῦ σὺ πρὸς μεταίχμι ·
οὐ μελλητέον .
ἔπειγ ἔπειγε , θύγατερ ·
ὡς , ἢν μὲν φθάσω παῖδας πρὸ λόγχης , οὑμὸς ἐν φάει βίος 0 ·
θανοῦσι δ αὐτοῖς συνθανοῦσα κείσομαι .
αἰαῖ αἰαῖ , τρομερὰν φρίκᾳ τρομερὰν φρέν ἔχω ·
διὰ σάρκα δ ἐμὰν ἔλεος ἔλεος ἔμολε μα  τέρος δειλαίας .
δίδυμα τέκεα πότερος ἄρα πότερον αἱμάξει  ἰώ μοι πόνων , ἰὼ Ζεῦ , ἰὼ γᾶ  ὁμογενῆ δέραν , ὁμογενῆ ψυχὰν δι ἀσπίδων , δι αἱμάτων ;
τάλαιν ἐγὼ τάλαινα , πό  τερον ἄρα νέκυν ὀλόμενον ἰαχήσω ;
φεῦ δᾶ φεῦ δᾶ , δίδυμοι θῆρες , φόνιαι ψυχαὶ δορὶ παλλόμεναι πέσεα πέσεα δάι αὐ  τίχ αἱμάξετον .
τάλανες , ὅ τι ποτὲ μονομάχον ἐπὶ φρέν ἠλθέτην , βοᾷ βαρβάρῳ στενακτὰν ἰαχὰν μελομέναν νεκροῖς δάκρυσι θρηνήσω .
σχεδὸν τύχα πέλας φόνου ·
κρινεῖ φάος τὸ μέλλον .
ἄ  ποτμος ἄποτμος ὁ φόνος ἕνεκ Ἐρινύων .
ἀλλὰ γὰρ Κρέοντα λεύσσω τόνδε δεῦρο συννεφῆ πρὸς δόμους στείχοντα , παύσω τοὺς παρεστῶτας γόους .
πότερ ἐμαυτὸν ἢ πόλιν στένω δακρύσας , ἣν πέριξ ἔχει νέφος ἐμός τε γὰρ παῖς γῆς ὄλωλ ὑπερθανών , τ οὔνομα λαβὼν γενναῖον , ἀνιαρὸν δ ἐμοί 0 ·
ὃν ἄρτι κρημνῶν ἐκ δρακοντείων ἑλὼν αὐτοσφαγῆ δύστηνος ἐκόμισ ἐν χεροῖν , βοᾷ δὲ δῶμα πᾶν ·
ἐγὼ δ ἥκω μέτα γέρων ἀδελφὴν γραῖαν Ἰοκάστην , ὅπως λούσῃ προθῆταί τ οὐκέτ ὄντα παῖδ ἐμόν .
τοῖς γὰρ θανοῦσι χρὴ τὸν οὐ τεθνηκότα τιμὰς διδόντα χθόνιον εὐσεβεῖν θεόν .
βέβηκ ἀδελφὴ σή , Κρέων , ἔξω δόμων κόρη τε μητρὸς Ἀντιγόνη κοινῷ ποδί 0 .
κ ἀπὶ ποίαν συμφοράν ;
ἤκουσε τέκνα μονομάχῳ μέλλειν δορὶ ἐς ἀσπίδ ἥξειν βασιλικῶν δόμων ὕπερ .
νέκυν τοι παιδὸς ἀγαπάζων ἐμοῦ οὐκ ἐς τόδ ἦλθον ὥστε καὶ τάδ εἰδέναι .
ἀλλ οἴχεται μὲν σὴ κασιγνήτη πάλαι ·
δοκῶ δ ἀγῶνα τὸν περὶ ψυχῆς , Κρέον , ἤδη πεπρᾶχθαι παισὶ τοῖσιν Οἰδίπου .
οἴμοι , τὸ μὲν σημεῖον εἰσορῶ τόδε , σκυθρωπὸν ὄμμα καὶ πρόσωπον ἀγγέλου στείχοντος , ὃς πᾶν ἀγγελεῖ τὸ δρώμενον .
ὦ τάλας ἐγώ , τίν εἴπω μῦθον ἢ τίνας γόους ;
οἰχόμεσθ ·
οὐκ εὐπροσώποις φροιμίοις ἄρχῃ λόγου 0 .
ὦ τάλας , δισσῶς ἀυτῶ 0 ·
μεγάλα γὰρ φέρω κακά .
πρὸς πεπραγμένοισιν ἄλλοις πήμασιν 0 .
λέγεις δὲ τί ;
οὐκέτ εἰσὶ σῆς ἀδελφῆς παῖδες ἐν φάει , Κρέον .
μεγάλα μοι θροεῖς πάθεα καὶ πόλει .
ὦ δώματ εἰσηκούσατ Οἰδίπου τάδε παίδων ὁμοίαις συμφοραῖς ὀλωλότων 0 ;
ὥστ ἂν δακρῦσαί γ , εἰ φρονοῦντ ἐτύγχανεν .
οἴμοι ξυμφορᾶς βαρυποτμωτάτας , εἰ καὶ τὰ πρὸς τούτοισί γ εἰδείης κακά 0 .
καὶ πῶς γένοιτ ἂν τῶνδε δυσποτμώτερα ;
τέθνηκ ἀδελφὴ σὴ δυοῖν παίδοιν μέτα 0 .
ἀνάγετ ἀνάγετε κωκυ  τόν , ἐπὶ κάρα τε λευκοπήχεις κτύπους χεροῖν .
ὦ τλῆμον , οἷον τέρμον , Ἰοκάστη , βίου γάμων τε τῶν σῶν Σφιγγὸς αἰνιγμοὺς ἔτλης .
πῶς καὶ πέπρακται διπτύχων παίδων φόνος ἀρᾶς τ ἀγώνισμ Οἰδίπου ;
τὰ μὲν πρὸ πύργων εὐτυχήματα χθονὸς οἶσθ ·
οὐ μακρὰν γὰρ τειχέων περιπτυχαί 0 .
ἐπεὶ δὲ χαλκέοις σῶμ ἐκοσμήσανθ ὅπλοις οἱ τοῦ γέροντος Οἰδίπου νεανίαι , ἔστησαν ἐλθόντ ἐς μέσον μεταίχμιον ὡς εἰς ἀγῶνα μονομάχου τ ἀλκὴν δορός .
βλέψας δ ἐπ Ἄργος ἧκε Πολυνείκης ἀράς ·
ὦ πότνι Ἥρα  σὸς γάρ εἰμ , ἐπεὶ γάμοις ἔζευξ Ἀδράστου παῖδα καὶ ναίω χθόνα  δός μοι κτανεῖν ἀδελφόν , ἀντήρη δ ἐμὴν καθαιματῶσαι δεξιὰν νικηφόρον ·
Ἐτεοκλέης δὲ Παλλάδος χρυσάσπιδος βλέψας πρὸς οἶκον ηὔξατ ·
ὦ Διὸς κόρη , δὸς ἔγχος ἡμῖν καλλίνικον ἐκ χερὸς ἐς στέρν ἀδελφοῦ τῆσδ ἀπ ὠλένης βαλεῖν κτανεῖν θ ὃς ἦλθε πατρίδα πορθήσων ἐμήν .